লিনাক্স কার্নেল
নিজের ব্যক্তিগত কম্পিউটারে ব্যবহারের জন্যে কোন প্রকার আন্তঃপ্ল্যাটফরম উদ্দেশ্য ছাড়াই লিনুস তোরভাল্দ্‌স কতৃক ১৯৯১ সালে প্রথম লিনাক্স কার্নেল নির্মিত হয়। কিন্তু সে সময় থেকে এটি বিশাল সংখ্যার কম্পিউটার স্থাপত্যকে সাপোর্ট দিয়ে এসেছে, এ সংখ্যা যেকোন কার্নেল বা অপারেটিং সিস্টেম থেকে বেশি। ডেভলপার ও ব্যবহারকারীদের লিনাক্স কার্নেল আকর্ষণ করতে লাগলো, যারা পরবর্তীতে এটিকে অন্যান্য ফ্রি সফটওয়্যার প্রকল্পের, উল্লেখযোগ্যভাবে গ্নু অপারেটিং সিস্টেমের, ভিত্তি হিসাবে গ্রহণ করেছে। লিনাক্স কার্নেল প্রায় ১,২০০ কোম্পানি থেকে ১২,০০০ ডেভলপারের অবদানে গড়ে উঠেছে।
ওরাকল লিনাক্স
ওরাকল লিনাক্স (OL, সাবেক: ওরাকল এন্টারপ্রাইজ লিনাক্স) হলো লিনাক্স ডিস্ট্রিবিউশন কর্তৃক প্যাকেজকৃত একধরনের অপারেটিং সিস্টেম। এটি ওরাকল কর্পোরেশন পরিবেশন করে থাকে। ২০০৬ সাল হতে ওরাকল লিনাক্সের আংশিক অংশ জিএনইউ জেনারেল পাবলিক লাইসেন্সের অধীন। এটি রেড হ্যাট ব্র্যান্ডিং এর পরিবর্তে রেড হ্যাট এন্টারপ্রাইজ লিনাক্স এর সোর্স কোডে কম্পাইলকৃত। এটি ওরাকল ক্লাউড এবং ওরাকল ইঞ্জিনিয়ারিং সিস্টেমের ওরাকল এক্সাডাটা ও অন্যান্য ক্ষেত্রে ব্যবহৃত হয়ে থাকে।